
ΔΕΛΤΙΟ ΤΥΠΟΥ
ΣΩΜΑ ΕΛΛΗΝΙΚΟΥ ΟΔΗΓΙΣΜΟΥ


35 Χρόνια Κλάδος Αστεριών
Το Σώμα Ελληνικού Οδηγισμού γιορτάζει με μια μεγάλη Πανελλήνια Συνάντηση στη Θεσσαλονίκη


Το Σώμα Ελληνικού Οδηγισμού με μεγάλη χαρά ανακοινώνει τον εορτασμό των 35 χρόνων λειτουργίας του Κλάδου Αστεριών που αγκαλιάζει τα μικρότερα παιδιά της οδηγικής οικογένειας (ηλικίες 5-7 ετών). 
Για την επέτειο αυτή, η Θεσσαλονίκη θα φιλοξενήσει μια μεγάλη επετειακή εκδήλωση, την Κυριακή 5 Απριλίου στο Πάρκο Πεδίον του Άρεως από τις 11:30 έως και τις 15:30, φέρνοντας κοντά περισσότερα από 120 παιδιά και Στελέχη – ενήλικους εθελοντές από όλη την Ελλάδα.
Από το 1990, ο Κλάδος Αστεριών προσφέρει ένα μοναδικό, παιδαγωγικό περιβάλλον, όπου τα παιδιά μέσα από το παιχνίδι, τη δημιουργία και τη βιωματική μάθηση, αναπτύσσουν την αυτονομία τους, τη συνεργασία και την αγάπη για τη φύση. Με το Ρητό τους, ΠΑΝΤΑ ΦΙΛΟΙ, τα Αστέρια μαθαίνουν να προσφέρουν και να χαμογελούν.
Η εκδήλωση περιλαμβάνει:
· 11:30 – 13:00 Μεγάλο παιχνίδι: «Η Άστρα σε ένα Ταξίδι στον Χρόνο»
Πάρκο Πεδίον του Άρεως.
Μια θεματική, βιωματική δραστηριότητα που ταξιδεύει τους συμμετέχοντες σε διαφορετικές χρονικές περιόδους μέσα από διαδραστικές αποστολές, παιχνίδια ρόλων και δημιουργικές προκλήσεις.

· 14:00 – 14:30 Παρουσίαση: «Αναδρομή στα 35 χρόνια του Κλάδου Αστεριών», Αίθουσα «Μανώλης Αναγνωστάκης», Δημαρχείο Θεσσαλονίκης.
Μια επετειακή παρουσίαση που αναδεικνύει την ιστορική πορεία, τις σημαντικότερες στιγμές και την εξέλιξη του Κλάδου Αστεριών μέσα στα 35 χρόνια λειτουργίας του, με αναφορές σε δράσεις, αξίες και επιτεύγματα.

· 14:30 – 15:30 Μουσική διαδραστική συναυλία από την ομάδα «Κρουστόφωνο», Αμφιθέατρο Δημαρχειακού Μεγάρου.  
Μια ζωντανή και δυναμική μουσική εμπειρία, όπου οι συμμετέχοντες έχουν την ευκαιρία να αλληλεπιδράσουν με τους καλλιτέχνες και να τραγουδήσουν.

Τα 35 χρόνια Κλάδου Αστεριών είναι 35 χρόνια γεμάτα χαμόγελα, ανακαλύψεις και δημιουργία. Μια γιορτή για τα παιδιά που αποτελούν το μέλλον μας και για τους εθελοντές που στηρίζουν με πάθος το έργο του Σώματος Ελληνικού Οδηγισμού.


Ο Ελληνικός Οδηγισμός συμβάλλει στην ανάπτυξη των παιδιών και των νέων ώστε να γίνονται άτομα υπεύθυνα, ελεύθερα και ικανά να διεκδικούν και να συμμετέχουν ως ενεργοί πολίτες. Οι κοινές αξίες όλων των Οδηγών είναι η συνεργασία, η δικαιοσύνη, ο σεβασμός στον άνθρωπο και στο περιβάλλον.
Σε όλη την διαδρομή του, ο ελληνικός Οδηγισμός, αλληλεπιδρά με την κοινωνία και προσπαθεί πάντα να είναι στην αιχμή της πρωτοπορίας. 

Στοιχεία επικοινωνίας: Ξενοφώντος 10, 105 57 Αθήνα  
Τηλ.: 210.3235794, 210.3236548, e-mail: seo@seo.gr  http://www.seo.gr 

Θα μας βρεις σε 90 πόλεις σε όλη την Ελλάδα.


Το Σώμα Ελληνικού Οδηγισμού (έτος ιδρύσεως 1932) είναι Νομικό Πρόσωπο Ιδιωτικού Δικαίου, Σωματείο Μη Κερδοσκοπικού Χαρακτήρα, υπαγόμενο στις διατάξεις του Αστικού Κώδικα και Μέλος της Παγκόσμιας Οργάνωσης Οδηγών (WAGGGS).
Σύμφωνα με το Καταστατικό του αποτελεί Σωματείο μη κερδοσκοπικό με παιδαγωγικό, κοινωφελή και πολιτιστικό χαρακτήρα. Έχει ως στόχο την εξωσχολική διαπαιδαγώγηση παιδιών και εφήβων. Με σύγχρονα παιδαγωγικά και δημιουργικά προγράμματα που βασίζονται στους άξονες: Προσωπική Ανάπτυξη, Κοινωνική Συμμετοχή και Ζωή στη Φύση, μέσα σε αυτοδιοικούμενες Ομάδες, δίνεται η ευκαιρία στα παιδιά να αναπτύξουν πρωτοβουλίες και ικανότητες και να εξελιχθούν σε δημιουργικά μέλη της κοινωνίας.

Σημειώσεις για τον Εκδότη/Αρχισυντάκτη/Ραδιοφωνικό Παραγωγό

Ο Οδηγισμός είναι μια παγκόσμια, ανεξάρτητη, εθελοντική κίνηση με παιδαγωγικό χαρακτήρα που απευθύνεται σε παιδιά και νέους. Αγόρια και κορίτσια αξιοποιούν τον ελεύθερο χρόνο τους μέσα σε ένα δημοκρατικό περιβάλλον αλληλεπίδρασης και δημιουργικότητας, μαθαίνουν διασκεδάζοντας και αποκτούν ικανότητες και δεξιότητες που θα τους φανούν χρήσιμες στην ενήλικη ζωή τους.
Το Σώμα Ελληνικού Οδηγισμού ιδρύθηκε το 1932 από την Ειρήνη Καλλιγά, έχει ενεργή παρουσία σε 90 πόλεις στην Ελλάδα και είναι μέλος της Παγκόσμιας Οργάνωσης Οδηγών και Κοριτσιών Προσκόπων (WAGGGS) που δραστηριοποιείται σε 152 χώρες στον κόσμο και έχει 10.000.000 μέλη σε όλη τη Γή.  
Σε όλη την διαδρομή του, ο ελληνικός Οδηγισμός, αλληλεπιδρά με την κοινωνία και προσπαθεί πάντα να είναι στην αιχμή της πρωτοπορίας.
Με βάση τα χαρακτηριστικά που διακρίνουν την κάθε ηλικία, παιδιά και νέοι χωρίζονται σε 4 ηλικιακές ομάδες-Κλάδους. Αστέρια 5-7 ετών, Πουλιά 7-11 ετών, Οδηγοί 11-14 ετών, Μεγάλοι Οδηγοί 14-17 ετών.
Ο Οδηγισμός στηρίζεται στην εθελοντική δράση των ενηλίκων μελών του. Οι εθελοντές εκπαιδεύονται συστηματικά ώστε να ανταποκρίνονται στο ρόλο τους, συμμετέχοντας σε ένα οργανωμένο σύστημα εκπαίδευσης σχεδιασμένο σύμφωνα με τις σύγχρονες αρχές της εκπαίδευσης ενηλίκων. Είναι εθελοντές με ισχυρή προσωπική δέσμευση.  
Θα μας βρεις: www.seo.gr 









image1.png
&, SOMA
l EAAHNIKOY
OAHTIZMOY

MievBuovon
Zevoguvtog 10
10557 ABrva

Emkowwvia
2103235794
2103236548
2103235526/ Fax

seo@seogr
www.seo.gr

[

greckguiding_seo

) sisimes
(9 edioimos





